# ПРАТЕНИЧКО ПРАШАЊЕ

Од пратеникот Маринела Тушева, поставено на

62-та седница на Собранието на Република Македонија,

одржана на 25 јуни 2009 година

 Пратеничкото прашање гласи:

Прашањето се однесува на Универзитетот за информатичка техно­ло­гија во Охрид. Откако на елитниот Универзитет како што го нарече мини­ст­ерот Ивановски, вработивме експерти, професори по џез, по пеење, по лик­овна уметност да предаваат информатика, претпоставувам исто така елитна. Следна фаза за која што сакам да прашам беше потребата нерационално да се потрошат 31.500 евра, односно премија за нов конкурс за идејно архите­ктонско урбанистичко решение. И покрај тоа што претходно беше распишан овој конкурс и беше доделена премија од 20 илајди евра на Здружение на архитекти, овој конкурс повторно се распишува со три премии, првата 15 илјади евра, овој пат помала за разлика од првиот конкурс, втората 10 илајди и третата премија 6.500 евра во услови кога и самите архитекти кои што го добиле првиот конкурс се нудат да го преработат ова идејно решение, Владата се одлучува нерационално да потроши уште еднаш 31.500 евра кои може да ги вложи на пример за она што зборува во првото прашање, односно да ги вложи во ставање на интернет во сите соби од студентските домови, или реновирање на некои од студентските домови, или да се реши проблемот на бројните питачи кои што ги гледаме низ централното градско подрачје, или можеби да им се вратат премиите на вработентие во ЕМО за кое што има и судска пресуда, а државата и понатаму продолжува и по три години со неисплаќање на нивните месечни надоместоци.

 Прашањето го упатувам до министерот за образование и наука.